wickkiey/tamil-wikipedia-markdown huggingface dataset:
# துகு கல்வெட்டு


**துகு கல்வெட்டு** (ஆங்கிலம்: *Tugu Inscription*; இந்தோனேசியம்: *Prasasti Tugu*) என்பது இந்தோனேசியாவின் வடக்கு ஜகார்த்தாவின் கோஜாவில் உள்ள துகு கிராமத்தின், படுதும்பு குக்கிராமத்தில் கண்டுபிடிக்கப்பட்ட ஒரு கல்வெட்டாகும். இது கி.பி. 5-ஆம் நூற்றாண்டின் தொடக்கத்தில் வெட்டப்பட்ட தருமநகர கல்வெட்டுகளில் ஒன்றாகும்.  

இந்தக் கல்வெட்டில் நீரியல் திட்டங்கள் பற்றிய தகவல்கள் உள்ளன; ராஜாதிராஜகுருவின் உத்தரவின் பேரில் சந்திரபாகா ஆற்றின் பாசனம் மற்றும் நீர் வடிகால் திட்டம்; மற்றும் அவரது 22-ஆவது ஆட்சி ஆண்டில் மன்னர் பூரணவருமனின் உத்தரவின்படி கோமதி ஆற்றின் நீர் திட்டங்கள் மேற்கொள்ளப்பட்டன.  

மழைக்காலங்களில் ஏற்படும் வெள்ளப்பெருக்கைத் தடுப்பதற்காகவும், வறட்சி காலங்களில் நீர்ப்பாசனத் திட்டமாகும் முறையில் ஆற்றை நேராக்கவும் அகலப்படுத்தவும் அகழும் திட்டமாக அது மேற்கொள்ளபட்டது.  

## பொடுது

1911 இல் பி. டி ரூ டி லா ஃபெய்லியின் முன்முயற்சியால், துகு கல்வெட்டானது Bataviaasch genootschap van Kunsten en Wetenschappen அருங்காட்சியகத்திற்கு (தற்போது இந்தோனேசியாவின் தேசிய அருங்காட்சியகம் ) கண்டுபிடிப்பு எண் டி.124 என்ற எண்ணிடப்பட்டு மாற்றப்பட்டது.  

இக்கல்வெட்டானது சுமார் ஒரு மீட்டர் அளவுள்ள வட்டமான முட்டை போன்ற கல்லில் செதுக்கப்பட்டுள்ளது.  

## உள்ளடக்கம்

துகு கல்வெட்டு பல்லவ எழுத்துமுறையில் எழுதப்பட்டுள்ளது. இது சமசுகிருத ஸ்லோக வடிவத்தில் உள்ளது. கல்லின் மேற்பரப்பைச் சுற்றி ஐந்து வரிகளைக் கொண்டதாக உள்ளது. தருமநகர சாம்ராச்சியத்தின் பிற கல்வெட்டுகளைப் போலவே, துகு கல்வெட்டும் அது வெட்டப்பட்ட நாளைக் குறிப்பிடவில்லை.  

இக்கல்வெட்டின் காலம் கி.பி. 5 ஆம் நூற்றாண்டின் நடுப்பகுதியைச் சேர்ந்ததாக அதன் எழுத்தமைதியைக் கொண்டு முடிவு செய்யப்பட்டுள்ளது. துகு கல்வெட்டின் எழுத்துகள் மற்றும் சிடாங்யாங் கல்வெட்டு ஆகியவை குறிப்பிடத்தக்க ஒற்றுமையைக் கொண்டுள்ளன. அதனால் இந்த கல்வெட்டுகளை எழுதியவர் ஒரே நபர் என்ற அனுமானிக்கின்றனர்.  

### கோமதி - சந்திரபாகா கால்வாய்கள்

துகு கல்வெட்டு ஸ்ரீ மகாராஜா பூர்ணவர்மனின் ஆணையைக் குறிப்பிடும் மிக நீளமான தருமநகர கல்வெட்டு ஆகும். கோமதி மற்றும் சந்திரபாகா ஆறுகளின் கால்வாய்கள் வெட்டி முடிக்கப்பட்டதன் நினைவாக, அவரது 22 ஆம் ஆட்சி ஆண்டில் கல்வெட்டு வெட்டப்பட்டது.  

கல்வெட்டில் ஒவ்வொரு வாக்கியத்தின் தொடக்கத்திற்கும் முடிவிற்கும் இடையே உள்ள பிரிவைக் குறிக்கும் வகையில் நேராக திரிசூலத்துடன் முடிசூட்டியுள்ள ஒரு அதிகாரியின் உருவம் உள்ளது.
# பத்து மாவுங்



**பத்து மாவுங்** (ஆங்கிலம்: *Batu Maung*; மலாய் *Batu Maung*;) என்பது மலேசியா, பினாங்கு, தென்மேற்கு பினாங்கு தீவு மாவட்டத்தில்; பினாங்குத் தீவின் தென்மேற்கு கடற்கரையில் அமைந்துள்ள ஒரு புறநகர்ப் பகுதியாகும்.  

இந்தப் பத்து மாவுங் நகர்ப் பகுதி பாயான் லெப்பாஸ் நகரம் மற்றும் பினாங்கு பன்னாட்டு வானூர்தி நிலையத்தை ஒட்டி அமைந்து உள்ளது. அத்துடன் பினாங்குத் தீவில் இரண்டாவது பினாங்கு பாலத்தின் முனையத்தில் உள்ளது.  

## பினாங்கு போர் அருங்காட்சியகம்

பத்து மாவுங் (*Batu Maung*) குன்றில் அமைந்துள்ள, பினாங்கு போர் அருங்காட்சியகம் (*Penang War Museum*) 1930-களில் கட்டப்பட்ட பிரித்தானிய இராணுவக் கோட்டையாகும் (*British Army Fort*). இரண்டாம் உலகப் போர் தொடங்கிய போது, டிசம்பர் 1941-இல் ஜப்பானிய இராணுவம் (*Imperial Japanese Army*) பினாங்கு தீவை ஆக்கிரமித்தது. அப்போது, பிரித்தானிய தளபதி ஆர்தர் பெர்சிவல் (*Arthur Percival*) தலைமையிலான பொதுநலவாயப் படைகள், அங்கு இருந்து பாதிப்புகள் இல்லாமல் பின்வாங்கின.  

பிரித்தானியர்களால் கைவிடப்பட்ட கோட்டை பின்னர் ஜப்பானியர்களால் கைப்பற்றப்பட்டு அவர்களின் பயன்பாட்டின் கீழ் வந்தது. 2002-இல் போர் அருங்காட்சியகமாக மாற்றப்பட்டது. அதுவரையில் இந்த இடம் மறக்கப்பட்ட இடமாக மறைந்து இருந்தது.  

### காட்சியகத்தின் இராணுவக் கட்டமைப்புகள்

பினாங்கு போர் அருங்காட்சியகத்தில் பதுங்கு குழிகள் (*Bunkers*), சுரங்கப்பாதைகள் (*Tunnels*) மற்றும் இயந்திர-துப்பாக்கி பொருத்தும் இடங்கள் (*Machine-Gun Emplacements*) போன்றவை பிரித்தானியப் படைகளால் விட்டுச் செல்லப்பட்ட நினைவுப் பொருட்களாகக் காட்சி அளிக்கின்றன.  

இந்தக் கோட்டையின் பழைய அசல் இராணுவக் கட்டமைப்புகள் (*Military Structures*) மற்றும் உபகரணங்கள் இன்னும் உள்ளன. இந்த அருங்காட்சியகம் சுற்றுலா நடவடிக்கைகளுக்கான இடமாகவும் செயல்படுகிறது.  

## பொது

பத்து மாவுங் நகர்ப்பகுதி பெர்மாத்தாங் டாமார் லாவுட் *(Permatang Damar Laut)* மற்றும் தெலுக் தெம்போயாக் *(Teluk Tempoyak)* போன்ற மீனவக் கிராமங்களால் சூழப்பட்டுள்ளது. முன்பு இது ஒரு விவசாய கிராமமாக இருந்தது. 20-ஆம் நூற்றாண்டின் பிற்பகுதியில், பினாங்கு மாநிலத்தின் வளர்ச்சிக்கு ஏற்றவாறு இந்த நகர்ப்பகுதியும் வளர்ச்சி பெறத் தொடங்கியது.  

பாயான் லெப்பாஸ் கட்டற்றத் தொழில்துறை மண்டலத்தின் *(Bayan Lepas Free Industrial Zone)* ஒரு பகுதி உண்மையில் இந்த பத்து மாவுங் பகுதியில்தான் உள்ளது. உலக மீன் மையத்தின் தலைமையகமும் *(WorldFish Center)* ஆழ்கடல் மீன்பிடி துறைமுகமும் ஒரு சேர இங்கு உள்ளன.  

## பினாங்கு இரண்டாவது பாலம்

பத்து மாவுங் நகர்ப்பகுதி, பினாங்கு மாநிலத்தின் தலைநகரான ஜார்ஜ் டவுன் நகருடன் வடக்குப் பகுதியில் துன் டாக்டர் லிம் சோங் யூ விரைவுச்சாலை *(Tun Dr Lim Chong Eu Expressway)* வழியாக இணைக்கப்பட்டு உள்ளது. பினாங்கு இரண்டாவது பாலம் இந்த பத்து மாவுங் நகர்ப்பகுதியை, தீபகற்ப மலேசியாவின் செபராங் பிறை நிலப்பகுதியுடன் இணைக்கிறது.  

**சுல்தான் அப்துல் ஹாலிம் முவாட்சாம் ஷா பாலம்** அல்லது *பினாங்கு இரண்டாவது பாலம்* (ஆங்கிலம்: *Sultan Abdul Halim Muadzam Shah Bridge* அல்லது ''Penang Second Bridge) என்பது மலேசியா, பினாங்கு மாநிலத்தில் அமைக்கப்பட்டு இருக்கும் இரண்டாவது பாலம் ஆகும்.  

### தென்கிழக்கு ஆசியாவின் நீண்ட பாலம்

தீபகற்ப மலேசியாவின் நிலப்பகுதியில் இருக்கும் பத்து காவான் நகர்ப் பகுதியையும்; மற்றும் கடலைத் தாண்டி இருக்கும் ஜார்ஜ் டவுன் மாநகரையும் இணைக்கிறது.  

இந்த பாலம், மலேசியாவிலும்; தென்கிழக்கு ஆசியாவிலும் நீண்ட பாலம் ஆகும். பாலத்தின் மொத்த நீளம் 24 கி.மீ. 2014 மார்சு 1-ஆம் தேதி அதிகாரப் பூர்வமாகத் திறக்கப்பட்டது.
# அன்பழகன்

**அன்பழகன்** (*Anbalagan*) என்பது இந்தியவில் தமிழ்நாட்டில் பெரும்பால குடும்பப் பெயராக உள்ளது . இப்பெயருடன் கூடிய முக்கியமானவர்கள்.  
- பேராசிரியர் க. அன்பழகன், திமுக முன்னாள் பொதுச்செயலாளர்
- சாக்கோட்டை க. அன்பழகன், இந்திய அரசியல்வாதி (திமுக)
- கே. பி. அன்பழகன் (பிறப்பு 1958), இந்திய அரசியல்வாதி (அதிமுக)
- சி. அன்பழகன், இந்திய அரசியல்வாதி (அதிமுக)
- வ. அன்பழகன், இந்திய அரசியல்வாதி (திமுக)
- ஜெ. அன்பழகன், இந்திய அரசியல்வாதி (திமுக)
- எம். அன்பழகன், திரைப்பட இயக்குர், திரைக்கதை எழுத்தாளர்
- தி. அன்பழகன், இந்திய அரசியல்வாதி (அதிமுக)
- சவானி அன்பழகன், இந்திய தமிழ் அறிவியலாளர்.
# உரூபேசு குமார் சிங்


**உரூபேசு குமார் சிங் (*Rupesh Kumar Singh*)** இந்தியாவின் சார்க்கண்டு மாநிலத்தைச் சேர்ந்த ஒரு பத்திரிக்கையாளர் ஆவார். மனித உரிமை மீறல் மற்றும் பழங்குடி மக்களை துன்புறுத்துதல் போன்ற செய்திகளால் நன்கு அறியப்படுகிறார். 2021 ஆம் ஆண்டு இந்தியாவில் பெகாசசு உளவு மென்பொருள் திட்டம் அறியப்பட்டபோது பெகாசசு திட்டம் மூலம் கண்காணிக்கப்பட்டவர்கள் பட்டியலில் இவரது தொலைபேசி எண் (அவரது இரண்டு குடும்ப உறுப்பினர்களின் பழங்குடியின மக்களுக்கு எதிரான பாதுகாப்புப் படையினரின் வன்முறை குறித்து அறிக்கை செய்ததற்காக இந்திய மத்திய அரசு தன்னை குறிவைத்ததாக உரூபேசு குமார் சிங் கூறினார். இவ்வாறு குறிவைக்கப்பட்ட மற்ற நான்கு பத்திரிகையாளர்களுடன் சேர்ந்து இந்திய உச்ச நீதிமன்றத்தில் இவர் வழக்குத் தொடுத்தார். இதன் மூலம் நீதித்துறை மேற்பார்வை மற்றும் சம்பந்தப்பட்ட அதிகாரிகளுக்கு தண்டனை வழங்குவதற்கான வழிமுறையைக் கோரினார்..  

உரூபேசு குமார் சிங் பழங்குடியினர் பிரச்சினைகளில் பணியாற்றும் சமூக ஆர்வலரான இப்சா சதாசியை மணந்தார். இவரது மனைவியும் பெகாசசு திட்டத்தின் மூலம் குறிவைக்கப்பட்டு கண்காணிக்கப்பட்டார். தொழிற்சாலை மாசுபாடுகளால் கிராமங்களில் ஏற்படும் நோய் பாதிப்புகள் குறித்து சமீபத்தில் சிங் அறிக்கை வெளியிட்டதால் அவர் குறிவைக்கப்பட்டதாக உரூபேசின் மனைவி சதாசி கூறினார்.
# மஞ்சள் வயிற்றுக் கதிர்க்குருவி



**மஞ்சள் வயிற்றுக் கதிர்க்குருவி** (*Yellow-bellied warbler*)(*அப்ரோசுகோபசு சூப்பர்சிலியாரிசு*) என்பது புதர் கதிர்க்குருவி (*செட்டிடே* குடும்பம்) சிற்றினமாகும். இது முன்னர் "பழைய உலக கதிர்க்குருவி" கூட்டத்தில் சேர்க்கப்பட்டது.  

இது வங்கதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. மிதமான காடுகள், மிதவெப்ப மண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும்.  
திங்டிபியில்.]]
# பிரசியோடைமியம்(V) ஆக்சைடு நைத்திரைடு



**பிரசியோடைமியம்(V) ஆக்சைடு நைத்திரைடு** (*Praseodymium(V) oxide nitride*) என்பது PrNO என்ற மூலக்கூற்று வாய்ப்பாட்டினால் விவரிக்கப்படும் ஒரு கனிமச் சேர்மம் ஆகும். இச்சேர்மத்தில் பிரசியோடைமியம் +5 என்ற ஆக்சிசனேற்ற நிலையில் உள்ளது. பிரசியோடைமியம் உலோகமும் நைட்ரிக் ஆக்சைடும் திண்ம நியான் முன்னிலையில் 4 கெல்வின் வெப்பநிலையில் வினைபுரிந்து பிரசியோடைமியம்(V) ஆக்சைடு நைத்திரைடு உருவாகிறது. பிரசியோடைமியம் நைட்ரசன் அணுக்களுடன் முப்பிணைப்பும், ஆக்சிசன் அணுக்களுடன் இரட்டைப் பிணைப்பும் கொண்ட நேர்கோட்டு படிகக் கட்டமைப்பை பிரசியோடைமியம்(V) ஆக்சைடு நைத்திரைடு ஏற்கிறது.  

## வினைகள்
கூடுதலான நைட்ரிக் ஆக்சைடுடன் பிரசியோடைமியம்(V) ஆக்சைடு நைத்திரைடு வினைபுரிந்து NPrO(NO) மற்றும் NPrO(NO)2 போன்ற அணைவுச் சேர்மங்களை உருவாக்கி இச்சேர்மம் ஓர் இலூயிசு அமிலமாக வெளிப்படுகிறது. மேலும் பிரசியோடைமியம்(IV) ஆக்சைடாகவும் நைட்ரசனாகவும் சிதைவடைகிறது:  
:PrNO → PrO<sub>2</sub> + N<sub>2</sub>
# கருமுகக் கதிர்க்குருவி


**கறுப்பு முக கதிர்க்குருவி** (*Black-faced warbler*)(*அப்ரோசுகோபசு இசுகிசுடிசெப்சு*) என்பது புதர் கதிர்க்குருவி (செட்டிடே குடும்பம் ) சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.  

இது பூட்டான், சீனா, இந்தியா, மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# செம்முகக் கதிர்க்குருவி



**செம்முகக் கதிர்க்குருவி** (*Rufous-faced warbler*)(*அப்ரோசுகோபசு அல்போகுலாரிசு*) என்பது புதர் கதிர்க்குருவிகுடும்பமான செட்டிடேவினைச் சார்ந்த சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.  

இது வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
# அப்ரோசுகோபசு


***அப்ரோசுகோபசு*** (*Abroscopus*) என்பது செட்டிடே குடும்பத்தில் உள்ள "கதிர்க்குருவி" பேரினம் ஆகும். இது முன்னர் சில்விடேவில் சேர்க்கப்பட்டது.  

## சிற்றினங்கள்
இதில் பின்வரும் மூன்று சிற்றினங்களைக் கொண்டுள்ளது:  
| செம்முகக் கதிர்க்குருவி | *அப்ரோசுகோபசு அல்போகுலாரிசு* | வங்காளதேசம், பூட்டான், சீனா, இந்தியா, லாவோஸ், மியான்மர், நேபாளம், தைவான், தாய்லாந்து மற்றும் வியட்நாம். |
| --- | --- | --- |
| கறுப்பு முக கதிர்க்குருவி | *அப்ரோசுகோபசு இசுகிசுடிசெப்சு* | பூட்டான், சீனா, இந்தியா, மியான்மர், நேபாளம், வியட்நாம். |
| மஞ்சள் வயிற்றுக் கதிர்க்குருவி | *அப்ரோசுகோபசு சூப்பர்சிலியாரிசு* | வங்காளதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து, வியட்நாம். |
# துன் டாக்டர் லிம் சோங் யூ விரைவுச்சாலை



**துன் டாக்டர் லிம் சோங் யூ விரைவுச்சாலை** <small>அல்லது</small> **கூட்டரசு சாலை 3113 (மலேசியா)** ஆங்கிலம்: *Tun Dr Lim Chong Eu Expressway* <small>அல்லது</small> *Federal Route 3113*; சீனம்: 林倉祐大道; மலாய்: *Lebuhraya Tun Dr Lim Chong Eu* <small>அல்லது</small> *Jalan Persekutuan 3113*; என்பது மலேசியாவின் பினாங்கில் உள்ள ஒரு விரைவுச்சாலை ஆகும். இந்தச் சாலை ஜார்ஜ் டவுன் நகரத்தை பத்து மாவுங் நகர்ப் பகுதியுடன் இணைக்கிறது.  

17.84 கி.மீ. (11.09 மைல்) நீளம் கொண்ட இந்த விரைவுச் சாலை, பினாங்கு தீவின் கிழக்குக் கடற்கரையைச் சுற்றி வருகிறது. முன்னாள் பினாங்கின் முதல்வர் துன் டாக்டர் லிம் சோங் யூ நினைவாக 7 டிசம்பர் 2010-இல் அமைக்கப்பட்டது.  

## பொது

இந்த விரைவுச்சாலையின் கிலோமீட்டர் 0, பத்து மாவுங் நகர்ப் பகுதியில் அமைந்துள்ளது. இந்தச் சாலையில் இரண்டு பிரிவுகள் உள்ளன:  

**ஜெலுத்தோங் விரைவுச் சாலை** *(Jelutong Expressway);*  

**பாயான் லெப்பாஸ் விரைவுச் சாலை** *(Bayan Lepas Expressway).*  

### பின்னணி

1983-ஆம் ஆண்டு பினாங்கு பாலம் கட்டப்படும் போது இங்கு ஒரு முன்னோடிச் சாலை உருவாக்கப் பட்டது. 1985-இல் சாலை கட்டுமானம் முடிவுற்றது. பின்னர், இந்தச் சாலை வடக்கு நோக்கி ஜெலுத்தோங் விரைவுச் சாலையாகவும்; தெற்கே பாயான் லெப்பாஸ் விரைவுச் சாலையாகவும் நீட்டிக்கப்பட்டது.  

முன்னாள் பினாங்கு முதல்வர் லிம் சோங் யூ 24 நவம்பர் 2010-இல் காலமானார். அவர் இறந்த பிறகு, 2010 டிசம்பர் 7-ஆம் தேதி, பினாங்கு மாநில அரசாங்கம் அவரின் நினைவாக அந்த விரைவுச் சாலைக்கு துன் டாக்டர் லிம் சோங் யூ விரைவுச்சாலை எனப் பெயரை மாற்றியது.  

துன் டாக்டர் லிம் சோங் யூ விரைவுச்சாலையில் தெங்கு குடின் – குளுகோர் சாலையும் *(Jalan Tengku Kudin–Gelugor-Penang Bridge)* இணைகிறது.  

## மேற்கோள்
# வீ. வே. முருகேச பாகவதர்



**வீ. வே. முருகேச பாகவதர்** (21 அக்டோபர் 1897 – 21 அக்டோபர் 1974) ஒரு தமிழ்நாட்டு மரபுக்கவிஞர் ஆவார். ஏறத்தாழ ஐம்பதாண்டுக் காலத்திற்கும் மேலாக, மதுரகவி வடிவில் தனது எழுத்தாற்றலை வெளிப்படுத்தியவர். மரபுவழிப் பாடல்களும் புதிய புதிய மெட்டுகளில் அமைந்த கவிதைகளும் கீர்த்தனைகளும் எழுதினார். இவர் படைப்புகளில், **தமிழமுதம்** என்ற நூல் சிறப்பானதாகக் கருதப்படுகிறது. தமிழறிஞரான முருகேச பாகவதர் எழுதிய நூல்களை தமிழக அரசு நாட்டுடமையாக்கியுள்ளது.  

மொழிப்பற்றாளர், எழுத்தாளர், பேச்சாளர், பாடகர், நடிகர், பாடலாசிரியர், இசை வல்லுநர் ஆகிய அடையாளங்களும் இவருக்கு உண்டு.  

## அரசியல் செயல்பாடுகள்
சுயமரியாதை இயக்கம், இந்திய தேசிய காங்கிரசு, பட்டியல் சாதிகள் கூட்டமைப்பு போன்ற அமைப்புகளோடும் தொழிற்சங்கங்களோடும் இணைந்து இயங்கினார். திராவிட இயக்க மேடைகளில் தொடர்ச்சியாகப் பல ஆண்டுகள் பகுத்தறிவுக் கருத்துகளைக் கதாகாலட்சேபம் வழியாகப் பரப்புரை செய்தார். குடிநீர் உரிமையும் கோயில் வழிபாட்டு உரிமையும் மறுக்கப்பட்டமைக்கான எதிர்க்குரலாகப் பாகவதரின் குரல் பல மேடைகளில் ஒலித்திருக்கிறது. விடுதலை பெற்ற இந்தியாவில் ஒடுக்கப்பட்டோருக்கான உரிமை மறுக்கப்பட்டதைப் புலப்படுத்துவதோடு ஆதிக்கச் சாதிகளை எச்சரிக்கும் பாங்கிலும் இவரது பாடல்கள் அமைந்தன.  

அரசு சார்பிலான மதுவிலக்குப் பிரச்சாரத் தூதுவராகப் பணியாற்றியது பாகவதரின் சமூகப் பணியில் முக்கியமான காலகட்டம். அப்போது அவர் எழுதி, பாடிய பாடல்கள் கர்னாடக இசைக் கீர்த்தனைகளாக இருந்தபோதிலும் சொற்கட்டுகள் நாட்டுப்புறத் தன்மையுடன் இருந்தன.  

‘தண்ணீரைப்போல் கள்ளைத்  

தளராமல் குடிப்பவர்க்கு  

வெண்ணீறும் ஏதுக்கடி – ஞானம்பா  

வெண்ணீறும் ஏதுக்கடி  

மொந்தைக் கள்ளைத்தூக்கி  

முகந்தூதிக் குடிப்போர்க்குச்  

சந்தனம் ஏதுக்கடி - ஞானம்பா  

சந்தனம் ஏதுக்கடி’  

என்னும் பாடல், சித்தர் பாடலின் தாக்கத்தோடு சாமானியர்களின் மனசாட்சியோடும் ஒன்றும் தன்மையுடன் புனைந்தது பாகவதருக்குக் கூடுதல் பலமாக அமைந்தது. பாடலின் அமைப்பை அவ்வாறு அவர் பார்த்துக்கொண்டதுதான் அவரைச் சாமானிய உழைக்கும் மக்களிடம் கொண்டுசேர்த்தது.  

## மறைவு
வில்லிவாக்கத்தில் வாழ்ந்துவந்த பாகவதர், தன் 77-ஆம் பிறந்தநாளான 21 அக்டோபர் 1974 அன்று காலமானார்.  

## புகழ்
பாகவதரின் "இனிமைமிக்க" கவிதைகளை முன்னிட்டு 1929-ஆம் ஆண்டுவாக்கில் சென்னையிலுள்ள விக்டோரியா பொது மண்டபத்தில் வைத்து அவருக்கு 'மகா மதுரகவி' என்ற பட்டம் வழங்கப்பட்டது.  

இவர் படைப்புகள் பேராசிரியர் க. ஜெயபாலனின் முயற்சியால் வெளிச்சத்துக்கு வந்தன.  

"பாரதிதாசன் காலத்திய தமிழ்த் தேசியச் சாயல் இவரது கவிதைகளில் இருந்தாலும் பூர்விக, ஒடுக்கப்பட்ட மக்களின் பாடுகளை இசைத்ததில் பூர்விகக் குடிகளின் பாவலராக மிளிர்ந்திருக்கிறார்...சாதியப் பாகுபாடு, போதைப் பழக்கம், பெண் வெறுப்பு முதலியன இச்சமூகத்தில் இருக்கும் வரை பாகவதர் நடத்திய உரையாடலைத் தொடர்வது காலத்தின் தேவை" என்றார் மதுரை அருள் ஆனந்தர் கல்லூரியின் தமிழ்ப் பேராசிரியர் ஞா. குருசாமி.
# அகன்ற அலகு கதிர்க்குருவி



**அகன்ற அலகு கதிர்க்குருவி** (*Broad-billed warbler*)(*திகெல்லியா ஹோட்க்சோனி*) என்பது புதர் கதிர்க்குருவி (செட்டிடே குடும்பம் ) சிற்றினமாகும். இது முன்னர் " பழைய உலக கதிர்க்குருவி" குழுவில் சேர்க்கப்பட்டது. மேலும் இது *திகெல்லியா* என்ற ***ஒற்றைச் சிற்றின*** பேரினத்தைச் சேர்ந்தது.  

இது பூட்டான், சீனா, இந்தியா, லாவோஸ், மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# எசு மோங்கே

**எசு மோங்கே** என்பவர் சகதாயி கானரசின் கானாக 1246 அல்லது 1247 முதல் 1252 வரைப் பதவி வகித்தவர் ஆவார்.  

## வாழ்க்கை
இவர் சகதாயி கான் மற்றும் எசுலுன் கதுனின் ஐந்தாவது மகன் ஆவார். ககான் குயுக் கானுடன் நல்ல நட்பில் இருந்த காரணத்தால் காரா குலாகுவைப் பதவியிலிருந்து நீக்கிவிட்டு, 1246ஆம் ஆண்டு அல்லது 1246ஆம் ஆண்டு வாக்கில், இவர் சகதாயி கானரசின் கானாக நியமிக்கப்பட்டார். எனினும், அடுத்த ககானாகிய மோங்கே கான் ஒக்தாயி கானின் குடும்ப ஆதரவாளர்களை ஒழித்துக் கட்டும் நடவடிக்கைகளைத் தொடங்கினார். அதில் சில சகதாயி இன உறவினர்களும் அடங்குவர். எசு மோங்கே பதவியில் இருந்து நீக்கப்பட்டார். காரா குலாகுவின் மனைவி ஒர்கானாவால் மரண தண்டனைக்கு உட்படுத்தப்பட்டார். பிறகு காரா குலாகு தனது முந்தைய பதவியான கான் பதவியில் அமர்த்தப்பட்டார்.  

இவருக்கு நைஷி என்ற ஒரு மனைவி இருந்தார். இவருக்குக் குழந்தைகள் இல்லை. அடிக்கடிக் குடிபோதையிலேயே இவர் இருந்ததாக இவரைப் பற்றிக் குறிப்புகள் உள்ளன. எனவே இவரது மனைவி மற்றும் இவரது உயர் அதிகாரி பகால்தீன் மர்கினானி ஆகியோர் இவரது பெயரில் ஆட்சி செய்தனர்.
# முபாரக் ஷா (சகதாயி கான்)


**முபாரக் ஷா** என்பவர் சகதாயி கானரசின் கான் ஆவார்.  

## வாழ்க்கை
இவர் காரா குலாகு மற்றும் எர்ஜின் கதுனின் மகன் ஆவார். இசுலாமுக்கு மதம் மாறிய முதல் சகதாயி கான் இவர் தான். 1252இல் இவரது தந்தையின் இறப்பிற்குப் பிறகு, முபாரக் ஷா சகதாயி கானரசின் கனாகப் பதவிக்கு வந்தார். இவரின் தாய் அரசப் பிரதிநிதியாகச் செயல்பட்டார். 1260இல் ககான் பதவிக்கு உரிமை கோரிய அரிக் போகே, சகதாயி கானின் பேரனாகிய அல்குவைக் கானாக நியமித்தார். அடுத்த ஆண்டு கானரசின் பெரும்பாலான பகுதிகளைத் தனது கட்டுப்பாட்டுக்குள் அல்கு வைத்திருந்தார். அல்கு அரிக் போகேவிற்கு எதிராக 1262ஆம் ஆண்டு கிளர்ச்சியில் ஈடுபட்ட போது ஒர்கானா அல்குவுக்கு ஆதரவளித்தார். 1266ஆம் ஆண்டு அல்கு இறந்த பிறகு, குப்லாய் கானின் உத்தரவின்றி, முபாரக் ஷாவைக் கானாக எர்ஜின் மீண்டும் பதவியில் அமர வைத்தார். குப்லாய் கானும் ககான் பதவிக்கு உரிமை கோரி இருந்தார். இரண்டு வருடங்களுக்கு முன் அரிக் போகேயைத் தோற்கடித்து இருந்தார். எனினும் குப்லாய் கான், சகதாயியின் கொள்ளுப் பேரனாகிய பரக்கிற்குக் கானரசின் இருவராட்சி முறையில் இரண்டாம் ஆட்சியாளராகுவதற்கு ஆதரவளித்தார். முபாரக் ஷாவின் இராணுவத்தின் விசுவாசத்தைப் பரக் பெற்றார். சீக்கிரமே பரக், முபாரக் ஷாவிற்கு எதிராக முன்னேறினர். முபாரக் ஷாவை அதே ஆண்டு நாடு கடத்தினார். பிறகு முபாரக் ஷா 1271ஆம் ஆண்டு பரக்கிற்கு எதிராகக் கய்டுவிற்கு ஆதரவளித்தார். எனினும் சீக்கிரமே கய்டுவின் மற்றொரு எதிரியான ஈல்கான் அபகாவின் பக்கம் கட்சி தாவும் நிலைக்குக் கட்டாயப்படுத்தப்பட்டார்.  

கரவுனாக்களின் தலைவராக அபகா கான் இவரை நியமித்தார். 1276ஆம் ஆண்டு தென்கிழக்குப் பாரசீகப் பகுதிகளைக் குடும் சேதத்திற்கு உள்ளாக்கிய போது இயற்கையான காரணங்களால் இவர் இறந்தார்.  

## குடும்பம்
இவருக்கு ஏராளமான மனைவிகளும் ஐந்து மகன்களும் இருந்தனர்.  

1. ஒல்ஜை புகா
  1. குத்லுக் ஷா
1. போரல்கி
  1. துத்லுக்
1. கோர்கடை
1. எசன் புலத்
1. கதக்
# சுந்தா புதர் கதிர்க்குருவி



**சுந்தா புதர் கதிர்க்குருவி** (*Sunda bush warbler*)(கோரோர்னிசு வல்கேனியசு) என்பது செட்டிடே குடும்பத்தில் உள்ள ஒரு வகை பறவைச் சிற்றினம் ஆகும். இது இந்தோனேசியா, மலேசியா மற்றும் பிலிப்பீன்சு ஆகிய நாடுகளில் காணப்படுகிறது. இது சிறிய, மந்தமான, பழுப்பு நிற கதிர்க்குருவியாகும். பெரும்பாலான கதிர்க்குருவிகளைப் கூச்ச சுபாவமுள்ள மற்றும் இவற்றைக் காண்பதைவிட இவற்றின் ஓசையே எளிதில் கேட்கக்கூடியது.
# ஹியூம் புதர் கதிர்க்குருவி



**ஹியூம் புதர் கதிர்க்குருவி** (*Hume's bush warbler*)(*கோரோர்னிசு புரூனென்சென்சு*) என்பது புதர்க் கதிர்க்குருவியின் சிற்றினமாகும் (செட்டிடே குடும்பம்). இது முன்னர் "பழைய உலகக் கதிர்க்கருவி" குழுவில் சேர்க்கப்பட்டது.  

## பரவல்
குயூமின் புதர் கதிர்க்குருவி நேபாளம் மற்றும் இந்தியாவின் இமயமலையில் காணப்படுகிறது.  

இது முன்பு மஞ்சள் வயிறு புதர்க்குருவின் இணை இனமாகக் தெளிவாகக் கருதப்பட்டது.  

## பெயரிடல்
இந்தியாவில் பணியாற்றிய இங்கிலாந்து இயற்கை ஆர்வலர் ஆலன் ஆக்டேவியன் ஹியூமின் நினைவாக இதற்குப் பொதுப்பெயர் இடப்பட்டது.
# மஞ்சள்-வயிற்றுப் புதர் கதிர்க்குருவி



**மஞ்சள்-வயிற்றுப் புதர் கதிர்க்குருவி** (*Yellow-bellied bush warbler*)(*கோரோர்னிசு அக்கேந்திசூயிடெசு*) என்பது கதிக்குருவிக் ( குடும்பம் செட்டிடே) சிற்றினமாகும். இது முன்னர் "பழைய உலக கதிர்க்குருவி" குழுவில் சேர்க்கப்பட்டது.  

இது சீனா மற்றும் தைவானின் பிரதான நிலப்பகுதிகளில் காணப்படுகிறது. ஹியூம் புதர் கதிர்க்குருவியின் துணையினமாக முன்பு கருதப்பட்டது.
# பிரசியோடைமியம் ஆர்த்தோ இசுக்காண்டேட்டு


**பிரசியோடைமியம் ஆர்த்தோ இசுக்காண்டேட்டு** (*Praseodymium orthoscandate*) என்பது PrScO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். இச்சேர்மம் பெரோவ்சுகைட்டு கட்டமைப்பைக் கொண்ட ஓர் அருமண் ஆக்சைடுமாகும்.  
## தயாரிப்பு
பிரசியோடைமியம்(III,IV) ஆக்சைடுடன் இசுகாண்டியம்(III) ஆக்சைடை சேர்த்து வினைப்படுத்துவதன் மூலம் பிரசியோடைமியம் ஆர்த்தோ இசுக்காண்டேட்டு தயாரிக்கப்படுகிறது.  

## பண்புகள்
பிரசியோடைமியம் ஆர்த்தோ இசுக்காண்டேட்டு பச்சை நிறத்தில் ஒரு திண்மமாகக் காணப்படுகிறது. Pnma என்ற இடக்குழுவுடன் செஞ்சாய்சதுர பெரோவ்சுகைட்டு வகை படிக கட்டமைப்பைக் கொண்டுள்ளது.  

## இவற்றையும் காண்க
- பிரசியோடைமியம்
- இசுக்காண்டியம்
- ஆக்சிசன்
# தவுசூக் மொழி



**தவுசூக்** (ஆங்கிலம்: *Tausug;* மலாய்: *Bahasa Suluk* ஜாவி: بَهَسَ سُوگ; தவுசூக் மொழி: *Sūg*) என்பது பிலிப்பீன்சு நாட்டில் உள்ள சூலு மாநிலத்திலும் *(Province of Sulu, Philippines);* மலேசியாவின் சபா மாநிலத்தின் கிழக்குப் பகுதியிலும்; தவுசூக் *(Tausūg)* எனும் மக்களால் பேசப்படும் ஆஸ்திரோனீசிய *(Austronesian Language)* மொழியாகும்.  

சுலு தீவுக் கூட்டத்தில் *(Sulu Archipelago)* உள்ள பாசிலான் தீவு *(Basilan);* தாவி-தாவி தீவு *(Tawi-Tawi);* ஜாம்போங்கா தீபகற்பம் *(Zamboanga Peninsula);* தெற்கு பலவான் *(Southern Palawan)* மற்றும் மலேசியாவின் கிழக்கு சபா முழுவதும், தவுசூக் மொழி பரவலாகப் பேசப்படுகிறது.
# தினகரன் (வானியலாளர்)

**தினகரன்** (*Dinakara*; 1550) இந்தியாவைச் சேர்ந்த ஒரு வானியல் வல்லுநர் ஆவார். இவர் சூரியன் மற்றும் சந்திரனின் இயக்கத்தை அடிப்படையாகக் கொண்ட இந்திய நாட்காட்டிகளை ( பஞ்சாங்கம் ) தயாரிப்பதில் சந்திராக்கி (33 வசனங்களைக் கொண்டது) என்ற கட்டுரையை உருவாக்கினார். கட்டுரை 150 கையெழுத்துப் பிரதிகள் மற்றும் வர்ணனைகளுடன் உள்ளது, அவற்றில் சில விளக்கப்பட்டு, மொழிபெயர்க்கப்பட்டு நவீன அணுகுமுறைகளுடன் ஒப்பிடப்பட்டுள்ளன.  

இவரது மூன்றாவது படைப்பான *திதிசாரணி* (அல்லது *தினகரசாரணி* ) (1583) பஞ்சாங்கங்கள், நாட்கள், திதிகள், நட்சத்திரங்கள் மற்றும் யோகங்களின் கணக்கீடு ஆகியவற்றை உள்ளடக்கியது. மேலும் இது மகாதேவனின் முந்தைய படைப்பான மகாதேவியை அடிப்படையாகக் கொண்டது. தினகரனின் பணி இரண்டாம் ஹரிதத்தாவுக்கு ஒரு தாக்கத்தை ஏற்படுத்தியது.
# தினகர தேசாய்


**தினகர தேசாய்** (*Dinakara Desai*) ஒரு கவிஞரும், எழுத்தாளரும், கல்வியாளரும் அரசியல் ஆர்வலரும் ஆவார் . இவர் *சுடுகா* ( *சுடுகா பிரம்மா* என்றும் அழைக்கப்படும்) என்ற கவிதை வடிவத்திற்காக பிரபலமானார். சுடுகா அல்லது சுடுகு என்பது நாற்கரக் கவிதை. இந்த வடிவம் பிற்காலத்தில் மற்ற கவிஞர்களால் ஏற்றுக்கொள்ளப்பட்டது. கர்நாடகாவின் உத்தர கன்னட மாவட்டத்தின் இலக்கிய வளர்ச்சிக்கு இவர் பெரும் பங்களிப்பைச் செய்துள்ளார்.  

## ஆரம்ப கால வாழ்க்கை

கொங்கண் பகுதியைச் சேர்ந்த தத்தாத்ரே தேசாய் (தந்தை) மற்றும் அம்பிகா (அம்மா) ஆகியோரின் மூன்றாவது குழந்தையாக 10 செப்டம்பர் 1909 அன்று அன்கோலாவில் ( உத்தர கன்னட மாவட்டம் ) பிறந்தார். இவருக்கு யஷ்வந்த் மற்றும் சங்கர் என்ற இரண்டு மூத்த சகோதரர்களும், சரஸ்வதி என்ற ஒரு தங்கையும் உள்ளனர். தினகரனுக்கு 9 வயதாக இருந்தபோது இவரது தாயார் இறந்துவிட்டார்.  

## திருமணம்
1936 ஆம் ஆண்டு ஜூலை 2 ஆம் தேதி மகாபலேஷ்வர் வாக்லேவின் மகள் இந்திரா என்பவரை தினகரன் திருமணம் செய்து கொண்டார். திருமணத்தின் எளிமையின் அவசியத்தைப் பற்றி இவர் வீட்டுப் பெரியவர்களை நம்பவைத்தார். தார்வாட்டில் திருமணம் பதிவு செய்யப்பட்டு ரூ. 13 மட்டுமே திருமணச் செலவுக்காகச் செலவிடப்பட்டது. தினகரன் கடவுள் நம்பிக்கை இல்லாதவர், ஆனால், மனைவி வழிபடுவதை பொறுத்துக் கொண்டார்.  

## இறப்பு

தினகரன் தேசாய்க்கு நாள்பட்ட நீரிழிவு நோய் இருந்தது. அதனால் உடல்நிலை மோசமாகி 1982 நவம்பர் 6 அன்று மும்பையில் இறந்தார்.
# கங்கா சிங்


மகாராஜா **சர் கங்கா சிங்** (*Ganga Singh*) (13 அக்டோபர் 1880 - 2 பிப்ரவரி 1943), 1888 முதல் 1943 வரை பிகானெர் (இந்தியாவின் இன்றைய ராஜஸ்தான் ) மாநிலத்தை ஆண்ட மகாராஜா ஆவார். ஏகாதிபத்ததிய போர் அமைச்சரவையின் உறுப்பினராக, இவர் வெர்சாய் அரண்மனையில் கண்ணாடி மண்டபத்தில் "அமைதி ஒப்பந்தம்" கையெழுத்தாகும் போது இருந்தார்.  

இவர் ஒரு நவீன சீர்திருத்த தொலைநோக்கு பார்வையாளராக பரவலாக நினைவுகூரப்படுகிறார்.  

## சுயசரிதை
பிகானேர் மாநிலத்தின் ஆண்டுவந்த இராஜ்புத்திரக் குடும்பத்தைச் சேர்ந்த இலால் சிங் சாகிப் மற்றும் அவரது மனைவி சந்திரவதிஜி ஆகியோருக்கு 1880 ஆம் ஆண்டு அக்டோபர் 13 ஆம் தேதி விஜயதசமி நாளில் கங்கா சிங் பிறந்தார்.  

## இறப்பு
இவர் 56 ஆண்டுகால ஆட்சிக்குப் பிறகு தனது 62 வயதில் 2 பிப்ரவரி 1943 அன்று மும்பையில் இறந்தார். இவருக்குப் பின்னர் இவரது மகன் சாதுல் சிங் பிகானேரின்|மகாராஜா ஆனார்.  

## சாதனைகள்

- சிங் கங்கை கால்வாயை கட்டி புதிய பகுதிக்கு வந்து குடியேற மக்களை ஊக்கப்படுத்தினார். பஞ்சாபின் சுற்றுவட்டாரப் பகுதிகளில் இருந்து ஏராளமான மக்கள் அங்கு குடியேறினர். அவர்களில் பெரும்பாலும் நில உரிமையாளர்களான சீக்கிய குடும்பங்கள், 1920-களில் இந்த பகுதிக்கு குடிபெயர்ந்தனர்.
- 1899-1900 ஆம் ஆண்டு இப்பகுதியில் ஏற்பட்ட மிக மோசமான பஞ்சத்தை இவர் வெற்றிகரமாக சமாளித்தார். இந்தப் பஞ்சம், இப் பிரச்சனையில் இருந்து நிரந்தரமாக விடுபட ஒரு நீர்ப்பாசன அமைப்பை ஏற்படுத்த இளம் மகாராஜாவைத் தூண்டியது.
- இவர் சிறீ கங்காநகர் என்ற நகரத்தையும் அதன் சுற்றுப்புறப் பகுதியையும் ராஜஸ்தானின் மிகவும் வளமான தானியக் கிண்ணமாக உருவாக்கினார்
- இவர் 1902 மற்றும் 1926 க்கு இடையில் பிகானேரில் (இவரது தந்தை லால் சிங்கின் நினைவாக பெயரிடப்பட்டது) இலால்கர் அரண்மனையையும் கட்டினார்.
- இவர் இரயில்வே மற்றும் மின்சார வலையமைப்பை மாநிலத்திற்கு கொண்டு வந்தார்.
- சிறைச் சீர்திருத்தங்களை அறிமுகப்படுத்தினார். பிகானேர் கைதிகள் இந்தியாவின் தரைவிரிப்புகளை நெய்து தயாரித்து சர்வதேச சந்தைகளில் விற்பனை செய்தனர்.
- இவர் நகராட்சிகளுக்கு தேர்தல் போன்ற பகுதி உள் ஜனநாயகத்தை நிறுவினார். மேலும், உதவி மற்றும் ஆலோசனைக்காக ஒரு மந்திரி சபையை நியமித்தார்.
- சில நிலச் சீர்திருத்தங்களும் அறிமுகப்படுத்தப்பட்டன.
- இவர் தனது மாநிலத்தில் புதிய முயற்சிகளைத் தொடங்குவதற்கு அண்டை மாநிலத்தைச் சேர்ந்த தொழில்முனைவோர் மற்றும் விவசாயிகளைத் தூண்டினார்.
- இவர் 1931 ஆம் ஆண்டில் இராம்தேவ்ராவில் இராம்தேவ் பீரின் சமாதிக்கு சமாதி மேலே இருக்கும் கோவிலை கட்டினார்.
- பெண்கல்விக்காக பல பள்ளிகள் மற்றும் கல்லூரிகளை நிறுவினார்.
- தேஷ்நோக்கில் உள்ள கர்னி மாதா கோவிலின் பிரதான கதவுகளாகப் பயன்படுத்துவதற்காக அலங்காரமாக வடிவமைக்கப்பட்ட இரண்டு வெள்ளிக் கதவுகளை இவர் நன்கொடையாக வழங்கினார்.
# இலால்கர் அரண்மனை


**இலால்கர் அரண்மனை** (*Lalgarh Palace*) என்பது இந்திய மாநிலமான ராஜஸ்தானில் உள்ள பிகானேரில் உள்ள ஒரு அரண்மனையாகும். தற்போது இது பாரம்பரிய விடுதியாக உள்ளது. இது 1902 மற்றும் 1926 க்கு இடையில் பிகானேர் மகாராஜா சர் கங்கா சிங்கிற்காக கட்டப்பட்டது. இலட்சுமி நிவாஸ் அரண்மனை இலால்கர் அரண்மனையின் ஒரு பகுதியாகும். ஆனால் அது குத்தகைக்கு கொடுக்கப்பட்டு சமீபத்தில் ஒரு பாரம்பரிய விடுதியாக பயன்படுத்தப்படுகிறது.  

## வரலாறு
இந்த அரண்மனை 1902 மற்றும் 1926 க்கு இடையில் இந்தோ சரசனிக் பாணியில் கட்டப்பட்டது. மகாராஜா கங்கா சிங் (1881-1942) சிறுவயதாக இருந்தபோது, தற்போதுள்ள ஜுனாகாத் கோட்டை மன்னருக்குப் பொருத்தமற்றதாகக் கருதியதால், இந்த கட்டிடம் பிரித்தனியக் கட்டுப்பாட்டில் உள்ள ஆட்சிப் பிரதிநிதியால் நிறுவப்பட்டது. கங்கா சிங் தனது தந்தை மகாராஜா லால் சிங்கின் நினைவாக அரண்மனைக்கு பெயரிட வேண்டும் என்று முடிவு செய்தார்.  

கங்கா சிங், வேட்டையாடுவதற்காக புகழ்பெற்றவர். இவருடன் வேட்டையாடுவதற்காக அரண்மனைக்கு வந்த 1920 இல் ஜார்ஜஸ் கிளெமென்சோ, ராணி மேரி, ஐந்தாம் ஜார்ஜ், ஹார்டிங் பிரபு, இர்வின் பிரபு உட்பட பல விருந்தினர்களுக்கு விருந்தளித்தது. அரண்மனையின் முதல் குறிப்பிடத்தக்க விருந்தினராக கர்சன் பிரபு இருந்தார்.
# இராஜ்யசிறீ குமாரி


**இராஜ்யசிறீ குமாரி** (*Rajyashree Kumari*) (பிறப்பு: ஜூன் 4, 1953) இந்தியாவைச் சேர்ந்த முன்னாள் துப்பாக்கி சுடும் வீரர் ஆவார். இவரது 16 வயதில் துப்பாக்கி சுடுதலுக்காக 1968-இல் இவருக்கு அருச்சுனா விருது வழங்கப்பட்டது, இவர் பிகானேர் இராச்சியத்தின் மகாராஜா டாக்டர் கர்னி சிங் என்பவருக்கும் அவரது மனைவி மகாராணி சுசீலா என்பருக்கும் மகளாவார்.  

இவர் தற்போது  மகாராஜா கங்கா சிங் அறக்கட்டளையின் தலைவரும் இலால்கர் அரண்மனையின் உரிமையாளரும் ஆவார். இராஜ்யசிறீ பிகானேரில் பல தொண்டு அறக்கட்டளைகளை நடத்தி வருகிறார். சிறு வயதிலேயே திருமணம் செய்து கொண்ட இவர், கருத்து வேறுபாடு காரணமாக விவாகரத்து பெற்றார். இவருக்கு அனுபமா குமாரி என்ற ஒரு மகளும், சஜ்ஜன் சின் என்ற மகனும் உள்ளனர்.
# செவ்வால் கீச்சான்



**செவ்வால் கீச்சான்** அல்லது **துர்கெஸ்தான் கீச்சான்**, (*Red-tailed shrike*)(*உலானியசு பீனிகுரோய்ட்சு*) என்பது கீச்சான் குடும்பத்தைச் சேர்ந்த (உலானிடே) சிற்றினமாகும். இது முன்பு இசபெல்லைன் கீச்சான் மற்றும் செம்முதுகு கீச்சான் இணையினமாகக் கருதப்பட்டது.  

## விளக்கம்
இறகுகள் மணல் நிறமும் சிவப்பு வாலும் கொண்டது.  

## பரம்பல்
தெற்கு சைபீரியா மற்றும் மத்திய ஆசியாவில் செவ்வால் கீச்சான் இனப்பெருக்கம் செய்கிறது.  

## பழக்கவழக்கங்கள்
இவை இடம்பெயரக்கூடிய நடுத்தர அளவிலான குருவியாகும். இவை பெரிய பூச்சிகள், சிறிய பறவைகள், கொறித்துண்ணிகள் மற்றும் பல்லிகளைச் சாப்பிடுகிறது. மற்ற கீச்சான்களைப் போலவே இது முக்கிய இடங்களில் வேட்டையாடுகிறது. இது திறந்த வெளியில் பயிரிடப்பட்ட இடங்களில் இனப்பெருக்கம் செய்கிறது.  

## படங்கள்
# ஆஸ்கர் சாலா


**ஆஸ்கர் சாலா** (*Oskar Sala*) (18 ஜூலை 1910 - 26 பிப்ரவரி 2002) ஒரு ஜெர்மன் இசையமைப்பாளரும் மின்னணு இசையின் முன்னோடியும் ஆவார். மின்னனு கூட்டிணைப்பியின் ஆரம்ப வடிவமான *டிராட்டோனியம்* என்ற கருவியை இவர் வாசித்தார்.  

## ஆரம்ப கால வாழ்க்கை
சாலா, ஜெர்மனியின் துரிங்கியாவில் உள்ள கிரீஸில் பிறந்தார். "டெலிஃபங்கன் டிராட்டோனிய"த்தை உருவாக்க இவர் உதவினார். 1935 இல் இவர் ஒரு "ரேடியோ-டிராட்டோனியம்" மற்றும் 1938 இல் ஒரு சிறிய வடிமான "கான்செர்ட்ராடோனியம்" ஆகியவற்றை உருவாக்கினார்.  

ஆஸ்கர் சாலா நாட்சி காலத்தில் இராணுவ வீரராக இருந்தவர். இரண்டாம் உலகப் போரின் போது சாலா கிழக்குப் போர் முனையில் இருக்கும்போது இவர் காயமடைந்தார்.  

இவர் பெர்லின் சபையின் கௌரவ உறுப்பினராக இருந்தார் .  

## மரபு
18 ஜூலை 2022 அன்று, கூகுள் தனது 112வது பிறந்தநாளை கூகுளின் கேலிச்சித்திரம் மூலம் கொண்டாடியது.  

## இலக்கியத்தில்
- Peter Donhauser (2007). *Elektrische Klangmaschinen*. Boehlau Vienna (in German).
- Peter Badge (2000). *Oskar Sala:Pionier der elektronischen Musik*. Satzwerk, 100pp.
- Pablo Freire / Audionautas (2011/2012). *Oskar Sala. El último artesano*. Parts 1234 (in Spanish)
# வீர இராமநாதன்



**வீர இராமநாதன்** (* Vira Ramanatha* ) (சுமார் 1263-1295 பொ.ஊ.) போசளப் பேரரசின் தெற்குப் பகுதியை ஆண்ட அரசனாவார். கிபி 1254 இல், போசள மன்னன் வீர சோமேசுவரன் தனது இரு மகன்களுக்கு இடையே தனது இராச்சியத்தை பிரித்தார். மூன்றாம் நரசிம்மன் (ஆட்சி சுமார். 1263-1292 பொ.ஊ.) அவர்களின் அசல் தலைநகரான ஹளேபீடுவிலுருந்து ( தோரசமுத்திரம் அல்லது துவாரசமுத்திரம்) ஆட்சி செய்தார். வீர ராமநாத தேவன் (ஆட்சி 1254/1263-1295 பொ.ஊ.) தற்போதைய கோலார் மாவட்டம் மற்றும் தெற்கில் போசளர்களால் கைப்பற்றப்பட்ட தமிழ் பிரதேசங்கள் அடங்கிய மீதமுள்ள பகுதியைப் பெற்று, திருவரங்கத்திற்கு அருகிலுள்ள தெற்கு கண்ணனூர் குப்பத்தில் இருந்து ஆட்சி செய்தார். சோழப் பேரரசு வீழ்ச்சியுற்று பாண்டிய பேரரசு எழுச்சியுற்றது. இது இராமநாதனுக்கு ஆபத்தானது. முதலாம் மாறவர்மன் குலசேகர பாண்டியன் சோழர், போசாளர் ஆட்சிப்பகுதிகளை வென்றான். இவ்வாறு தமிழகப் பகுதிகளை இழந்ததால், தன் தமையனான மூன்றாம் நரசிம்மனோடு கலகம் செய்து அவனிடமிருந்து பெங்களூர், கோலார், தும்கூர் ஆகிய பகுதிகளைப் பெற்றான்.  

## வரலாறு
இராமநாதனும் அவரது ஒன்றுவிட்ட சகோதரர் மூன்றாம் நரசிம்மரும் சமண மதத்தின் மீது ஈடுபாடு கொண்டிருந்தனர். இவருக்கும் அரசனுக்கும் இடையே அடிக்கடி மோதல்களும் பகைகளும் ஏற்பட்டன. இராமநாதனும் மன்னே-நாடு (மன்னே அல்லது மன்யபுரம், 8 ஆம் நூற்றாண்டில் டோப்பாஸ்பேட்டைக்கு அருகிலிருந்த கங்கர்களின் தலைநகர்) கோலார், பெங்களூர் மற்றும் தும்கூர் மாவட்டங்களின் கிழக்குப் பகுதியையும் தனது பங்கின் கீழ் பெற்றார். தமிழ் மாவட்டங்களுடன், கர்நாடகப் பகுதியில் இராமநாதனின் எல்லையின் மேற்கு மற்றும் தெற்கு எல்லைகளை வரையறுத்த போது, இவரது கன்னடப் பகுதிகள் மேற்கு நோக்கி தேவராயனதுர்கா மலைகள் வரை விரிவடைந்தது.
# அல்கு



**அல்கு** என்பவர் சகதாயி கானரசின் கான் ஆவார். இவர் பைதரின் மகன் மற்றும் சகதாயி கானின் பேரன் ஆவார்.  

## வாழ்க்கை
1260ஆம் ஆண்டு சகதாயி கானரசின் கானாக ககான் பதவிக்கு உரிமை கோரிய அரிக் போகேயால் குழந்தை கான் முபாரக் ஷா மற்றும் அவரது தாய் ஒர்கானாவுக்கு எதிராக இவர் நியமிக்கப்பட்டார். இவர் ஒர்கானவைத் திருமணம் செய்து கொண்டார். 1261ஆம் ஆண்டு இவர் நடு ஆசியாவுக்கு அனுப்பப்பட்டார். சீக்கிரமே சகதாயி கானரசின் பெரும்பாலான பகுதிகளைத் தனது கட்டுப்பாட்டுக்குள் கொண்டுவந்தார். இது தவிர நீல நாடோடிக் கூட்டத்தின் கட்டுப்பாட்டில் இருந்த முன்னாள் பகுதிகளையும் இவர் தனது கட்டுப்பாட்டிற்குள் கொண்டு வந்தார். மேலும் இவர் சமர்கந்து மற்றும் புகாரா ஆகிய நகரங்களையும் கைப்பற்றினார். இந்நகரங்கள் முன்னர் சகதாயி கான்கள் மற்றும் குபிலாயி கானால் இணைந்து ஆட்சி செய்யப்பட்டன. டொலுய் உள்நாட்டுப் போரில் குபிலாயி கானுக்கு எதிராக அரிக் போகேயை அல்கு ஆதரித்தார். எனினும் பிறகு அவரிடமிருந்து விலகி விட்டார். 1262ஆம் ஆண்டு இவர் அரிக் போகேவுக்கு எதிராகக் கிளர்ச்சி செய்தார். அவருக்கு எதிராக 1,50,000 வீரர்களுக்குத் தலைமை தாங்கினார். இப்பிரச்சனையால் அடுத்த இரண்டு ஆண்டுகளுக்கு வன்முறை நிறைந்த தொடர்ச்சியான சண்டைகள் நடைபெற்றன. துருக்கிசுதானுக்கான ககானின் ஆளுநரான மசூத் பெக்கைத் தனது உயர் அதிகாரியாக நியமித்ததன் மூலம் அவரது ஆதரவை அல்கு பெற்றார். ஒர்கானவின் ஆதரவையும் பெற்றார். இந்தக் கிளர்ச்சியானது அரிக் போகேயை மிகவும் பலவீனப்படுத்தியது. இறுதியாகக் குபிலாயி கானிடம் அரிக் போகே தோல்வி அடைந்ததற்கு இது முக்கியக் காரணமாக அமைந்தது.  

1263ஆம்ஆண்டு அல்கு தனது ஆதரவை குபிலாயி கானுக்கு அளிப்பதாக அறிவித்தார். பிறகு கய்டு அரிக் போகேவுக்கு ஆதரவு அளித்ததைக் காரணமாகக் கூறி அல்கு கய்டுவைத் தாக்கினார். கய்டுவின் நிலங்கள் அல்குவின் நாட்டிற்கு அருகில் அமைந்திருந்தன. கய்டு உதவிக்காகப் பெர்கேயை நாடினார். நீல நாடோடிக் கூட்டத்தின் கானகிய பெர்கே கய்டுவுக்குப் பொருளுதவி மற்றும் இராணுவ உதவியை அளித்தார். அல்குவின் பகுதிகள் படையெடுப்புக்கு உள்ளாகின. யுத்தத்தில் கய்டுவால் அல்கு தோற்கடிக்கப்பட்டார். எனினும் அல்கு பதில் தாக்குதல் நடத்தினர். ஒற்றாருக்கு அருகில் நடந்த ஒரு புதிய யுத்தத்தில் அல்கு வெற்றி பெற்றார். அல்மலிக்கில் இவர் புதைக்கப்பட்டார்.  

## குடும்பம்
இவர் ஒர்கானா கதுனைத் திருமணம் செய்து கொண்டார். இவருக்குப் பல மனைவிகள் இருந்தனர். மூன்று மகன்கள் இருந்தனர்.  

1. கபன்
1. சுபெயி — 1304ஆம் ஆண்டில் வெய்வு (威武王) மற்றும் சினிங்கின் (西宁王) இளவரசன்
  1. தோக்தா
  1. எசவுர்
  1. துகுலேசு
  1. எசில் புகா
  1. நோம் குலி — சினிங்கின் (西宁王) 2ஆம் இளவரசன், காரா தெல் ஆட்சியாளர்களின் முன்னோர்
  1. அக் புகா
  1. சதி
  1. தவுத்
  1. கம்போ தோர்சி
  1. சிகின் தெமூர்
  1. சிர்குதை
  1. மிங்தசு
  1. கோன்சக் தோர்சி.
1. தோக் தெமூர்
  1. எசன் போகே
  1. ஒக்ருக்சி
# கியாசுதீன் பரக்



**பரக்** என்பவர் சகதாயி கானரசின் கான் ஆவர். இவர் எசுந்தோவாவின் மகன் மற்றும் சகதாயி கானின் கொள்ளுப்பேரனாவார். இசுலாமிற்கு மதம் மாறிய இவர் கியாசுதீன் என்று பெயரை மாற்றிக் கொண்டார்.  

## பின்புலம்
ஒக்தாயி கானின் குடும்பத்திற்கு ஆதரவு அளித்த காரணத்தால் பரக்கின் தந்தையான எசுந்தோவாவைக் ககான் மோங்கே கான் சீனாவிற்கு நாடு கடத்தினார். இதனால் பரக்கின் குடும்பமும் சீனாவிற்கு இடம்பெயர்ந்தது. குபிலாயி கானின் முகாமில் பரக் வளர்ந்து வந்தார். சிறப்பு வாய்ந்தவராகப் பெயர் பெற்றார்.
# பலாவு புதர் கதிர்க்குருவி



**பலாவு புதர் கதிர்க்குருவி** (*Palau bush warbler*)(*கோரோர்னிசு அன்னே*) என்பது செட்டிடே குடும்பத்தில் உள்ள பழைய உலக கதிர்க்குருவி சிற்றினமாகும். இது பாலாவில் மட்டுமே காணப்படுகிறது. நீண்ட பிரகாசமான ஆரஞ்சு அலகினையும் ஆரஞ்சு நிறக் கால்களையும் கொண்ட பெரிய அளவிலான மந்தமான நிற கதிர்க்குருவியாகும். குருவியின் மேல் பகுதி ஆலிவ்-பழுப்பு நிறத்திலும் கீழ்ப்பகுதி பச்சை அல்லது மஞ்சள் நிற சிறகுகளுடன் இருண்ட கண் பட்டை பழுப்பு நிற தலைப்பகுதியுடன் வெளிறிய புருவத்தைக் கொண்டுள்ளது. அடர்ந்த காடுகளிலும், கொடிகளின் நெளிவுகளிலும் இது காணப்படும். இதன் ஒலியானது நீளமான, புல்லாங்குழல் ஒலி போன்ற சீட்டியுடன் கூடியது.
# தி. கா. அமுல் கந்தசாமி



**தி. கா. அமுல் கந்தசாமி** (*T. K. Amulkandasami*, இறப்பு: 21 சூன் 2025) என்பவர் காலஞ்சென்ற தமிழ்நாட்டின் சட்டமன்ற உறுப்பினர் ஆவார். இவர் 2021-ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வால்பாறையிலிருந்து தேர்ந்தெடுக்கப்பட்டார். அமுல் கந்தசாமி உடல் நலக்குறைவினால் கோயம்புத்தூரில் சிகிச்சை பெற்று வந்த நிலையில் 21 சூன் 2025 அன்று இறந்தார்.  

## போட்டியிட்ட தேர்தல்கள்
| 2021 தமிழ்நாடு சட்டமன்றத் தேர்தல் | வால்பாறை | அ.தி.மு.க | வெற்றி | 49.34 | மா. ஆறுமுகம் | சிபிஐ | 40.93% | } |
| --- | --- | --- | --- | --- | --- | --- | --- | --- |
# நஞ்சுண்டாபுரம்



***நஞ்சுண்டாபுரம்*** என்பது இந்தியாவின் தமிழ்நாட்டில் உள்ள கோயம்புத்தூர் நகரின் மாநகரப் பகுதி ஆகும். போத்தனூர் அருகே உள்ள இந்த நகரம் கோவையின் வளர்ந்த சுற்றுப்புறங்களில் ஒன்றாகும் மற்றும் 1981 முதல் கோயம்புத்தூர் மாநகராட்சியின் ஒரு பகுதியாக உள்ளது. நொய்யல் ஆற்றின் கரையில் அமைந்துள்ள நஞ்சுண்டேஸ்வரர் கோயிலில் இருந்து "நஞ்சுண்டாபுரம்" என்ற பெயர் வந்தது.  

## அமைவிடம்
நஞ்சுண்டாபுரத்தில் உள்ள முக்கிய சாலைகளில் ராமநாதபுரம் சாலை, போத்தனூர் சாலை, வெள்ளலூர் சாலை மற்றும் குறிச்சி சாலை ஆகியவை அடங்கும்.  

இந்த ஊர் கோயம்புத்தூர் சர்வதேச விமான நிலையத்திலிருந்து 11 கி.மீ. தொலைவிலும், மத்திய ரயில் நிலையத்திலிருந்து சுமார் 5.3 கி.மீ. தொலைவிலும், காந்திபுரம் மத்திய பேருந்து நிலையத்திலிருந்து 7.1 கி.மீ. தொலைவிலும், போத்தனூர் ரயில் நிலையத்திலிருந்து 3.4 கி.மீ. தொலைவிலும் அமைந்துள்ளது.  

## அரசியல்
நஞ்சுண்டாபுரம் வட்டாரம் சிங்காநல்லூர் மாநில சட்டமன்றத் தொகுதி மற்றும் கோவை மக்களவைத் தொகுதிக்கு உட்பட்டது.
# தனிம்பார் புதர் கதிர்க்குருவி



**தனிம்பார் புதர் கதிர்க்குருவி** (*Tanimbar bush warbler*)(*கோரோர்னிசு கரோலினே*) என்பது செட்டிடே குடும்பத்தில் உள்ள ஒரு வகை பறவையாகும். இது யம்தேனாவில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பிஜி புதர் கதிர்க்குருவி



**பிஜி புதர் கதிர்க்குருவி** (*Fiji bush warbler*)(*கோரோர்னிசு உருபிகாபிலா*) என்பது *செட்டிடே* குடும்பத்தில் உள்ள ஒரு பறவைச் சிற்றினமாகும்.  

## பரவல்
இது பிஜி தீவுகளில் மட்டுமே காணப்படும் அகணிய உயிரி. இந்தச் சிற்றினத்தின் கீழ் நான்கு துணையினங்கள் பிஜியின் அனைத்து முக்கிய தீவுகளிலும் காணப்படுகின்றன. இந்தச் சிற்றினத்திற்குக் கடந்த காலத்தில் *விட்டியா* பேரினத்தின் கீழ் வகைப்படுத்தப்பட்டது. ஆனால் முட்டையின் நிறம், ஓசை மற்றும் உருவ அடிப்படையில் உள்ள ஒற்றுமைகள் காரணமாக *கோரோர்னிசு* பேரினத்தில் வைக்கப்பட்டது.  

## விளக்கம்
பிரகாசமான ஆரஞ்சு-செந்தலையுடன் கூடிய சிறிய, சேவல் போன்ற வால் கொண்ட கதிர்க்குருவியாகும். இதன் அடிப்பகுதி சாம்பல் நிறத்தில் மேற்பகுதி ஆலிவ்-பழுப்பு நிறத்திலும் சிவப்பு நிறம் கலந்த வாலுடன் கூடியது. அடர்ந்த அடிமரங்கள் மற்றும் மூங்கில் மலைப்பகுதி காடுகளில் காணப்படும். இது மிகவும் சத்தமாக ஒலி எழுப்பக் கூடியது. இதனுடைய அழைப்பு “டிசிக் டிச்கி” என்பதாகும்.
# சி. மன்னியப்பன்



**சி. மன்னியப்பன் ** (*C. Manniappan*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கிருஷ்ணகிரி மாவட்டம் கூலிகனூரைச் சார்ந்தவர். இவர் மரண்டஹள்ளியில் பள்ளிப் படிப்பினை முடித்துள்ளார். மன்னியப்பன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கிருஷ்ணகிரி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.  

### சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1971 | கிருஷ்ணகிரி | திமுக | 31445 | 62.99 | } |
# உலக தடகள போட்டிகள்



**உலக தடகள வாகையாளர் போட்டிகள்** (World Athletics Championships) இரண்டாண்டுக்கு ஒரு முறை உலக தடகள அமைப்பால் நடத்தப்படும் தடகள போட்டிகளாகும். 1976 ஆம் ஆண்டு ஒலிம்பிக் போட்டிகளின் பட்டியலிருந்து 50 கி.மீ நடை போட்டியை நீக்கியதற்கு எதிர்ப்பு தெரிவித்த உலக தடகள அமைப்பு, தடகள போட்டிகளுக்கு என்றே தனியாக வாகையாளர் போட்டிகளை நடத்தத் துவங்கியது..  

1980ஆம் ஆண்டு வரை ஒலிம்பிக் போட்டியில் தடகளத்தில் வெற்றி பெற்றவரே உலக வாகையாளராக அறியப்பட்டார். உலக வாகையாளர் போட்டிகளின் அறிமுகத்தால் அந்த நடைமுறை மாற்றம் பெற்று தற்பொழுது உலக வாகையாளர் போட்டியில் வெற்றி பெறுபவரே உலக வாகையாளராக அறியப்படுகிறார்.  

## போட்டிகள்
| – | 1976 | மால்மோ | 18 செப்டம்பர் | 30,000 | 1 | 20 | 42 |
| --- | --- | --- | --- | --- | --- | --- | --- |
| – | 1980 | சித்தர்டு | 14 – 16 ஆகஸ்ட் | 22,000 | 2 | 22 | 42 |
| 1 | 1983 | எல்சிங்கி | 7 – 14 ஆகஸ்ட் | 50,000 | 41 | 153 | 1,333 |
| 2 | 1987 | உரோம் | 28 ஆகஸ்ட் – 6 18 செப்டம்பர் | 60,000 | 43 | 156 | 1,419 |
| 3 | 1991 | தோக்கியோ | 23 ஆகஸ்ட் – 1 18 செப்டம்பர் | 48,000 | 43 | 162 | 1,491 |
| 4 | 1993 | இசுடுட்கார்ட் | 13 – 22 ஆகஸ்ட் | 70,000 | 44 | 187 | 1,630 |
| 5 | 1995 | கோதென்பெர்க் | 5 – 13 ஆகஸ்ட் | 42,000 | 44 | 190 | 1,755 |
| 6 | 1997 | ஏதென்ஸ் | 1 – 10 ஆகஸ்ட் | 75,000 | 44 | 197 | 1,785 |
| 7 | 1999 | செவீயா | 20 – 29 ஆகஸ்ட் | 70,000 | 46 | 200 | 1,750 |
| 8 | 2001 | எட்மன்டன் | 3 – 12 ஆகஸ்ட் | 60,000 | 46 | 189 | 1,602 |
| 9 | 2003 | பாரிஸ் | 23 – 31 ஆகஸ்ட் | 78,000 | 46 | 198 | 1,679 |
| 10 | 2005 | எல்சிங்கி | 6 – 14 ஆகஸ்ட் | 45,000 | 47 | 191 | 1,687 |
| 11 | 2007 | ஒசாக்கா | 24 ஆகஸ்ட் – 2 செப்டம்பர் | 45,000 | 47 | 197 | 1,800 |
| 12 | 2009 | பெர்லின் | 15 – 23 ஆகஸ்ட் | 74,000 | 47 | 200 | 1,895 |
| 13 | 2011 | தேகு | 27 ஆகஸ்ட் – 4 செப்டம்பர் | 65,000 | 47 | 199 | 1,742 |
| 14 | 2013 | மாஸ்கோ | 10 – 18 ஆகஸ்ட் | 78,000 | 47 | 203 | 1,784 |
| 15 | 2015 | பெய்ஜிங் | 22 – 30 ஆகஸ்ட் | 80,000 | 47 | 205 | 1,761 |
| 16 | 2017 | இலண்டன் | 4 – 13 ஆகஸ்ட் | 60,000 | 48 | 199 | 1,857 |
| 17 | 2019 | தோகா | 27 செப்டம்பர் – 6 அக்டோபர் | 48,000 | 49 | **206** | 1,775 |
| 18 | 2022 | யூஜின் | 15 – 24 ஜூலை | 30,000 | 49 | *192* | ***1,972*** |
| 19 | 2023 | புடாபெசுட்டு | 18 – 27 ஆகஸ்ட் | 40,000 |  |  |  |
| 20 | 2025 | தோக்கியோ | 68,000 | } |  |  |  |
# வெ. ந. முத்தமிழ்ச் செல்வன்



**வெ. ந. முத்தமிழ்ச் செல்வன்** (*V. N. Muthamilselvan*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் இலால்குடியினைச் சேர்ந்தவர். இவர் இலால்குடி மாவட்டக் கழக உயர்நிலைப் பள்ளியிலும் திருச்சிராப்பள்ளி ஜோசப் கல்லூரிப் பள்ளியிலும் பள்ளிப் படிப்பினை முடித்துள்ளார். முத்தமிழ்ச் செல்வன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இலால்குடி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.  

### சட்டமன்ற உறுப்பினராக
| 1971 | இலால்குடி | திமுக | 40213 | 52.2 | } |
| --- | --- | --- | --- | --- | --- |
# பள்ளிகளில் செல்லிடத் தொலைபேசிகளின் பயன்பாடு


**பள்ளிகளில் செல்லிடத் தொலைபேசிகளின் பயன்பாடு** (Mobile phone use in schools) என்பது மாணவர்கள், பெற்றோர்கள், ஆசிரியர்கள் மற்றும் அதிகாரிகளால் விவாதிக்கப்படும் ஒரு சர்ச்சைக்குரிய விடயமாக மாறியுள்ளது.  

மாணவர்களின் பாதுகாப்பிற்கு இவை அவசியமானவை என்றும் குழந்தைகள் தங்கள் பெற்றோர் மற்றும் பாதுகாவலர்களுடன் தொடர்பு கொள்ள வாய்ப்பாக உள்ளது என்றும், பல பள்ளி விடயங்களை எளிதாக்க முடியும், மேலும் புதிய ஊடகங்களை எவ்வாறு சரியாகக் கையாள்வது என்பதை குழந்தைகள் கற்றுக்கொள்கிறார்கள் என்று செல்லிடத் தொலைபேசிகளைப் பயன்படுத்துவதை ஆதரிக்கும் மக்கள் கருதுகிறார்கள்.  

பள்ளி நடைபெறும் போது மாணவர்கள் மொபைல் போன்களைப் பயன்படுத்துவதை எதிர்ப்பவர்கள், செல்லிடத் தொலைபேசி கற்றல் - கற்பித்தல் செயல்பாடுகளுக்கு இடையூறு ஏற்படுத்துவதாகவும் தேர்வு முறைகேடு, தேவையற்ற புகைப்படங்களை எடுப்பது, தொலைபேசியில் விளையாட்டுக்களை விளையாடுதல் போன்ற தகாத செயல்பாடுகளில் பயன்படுத்தப்படலாம் என்றும் நம்புகின்றனர். ஆசிரியர்கள் மீது கவனம் செலுத்துவதற்குப் பதிலாக, மாணவர்கள் தங்கள் தொலைபேசிகளால் அதிக நேரத்தை செலவிடுகிறார்கள்.  

மொபைல் போன்களால் ஏற்படும் கவனச்சிதறல்களைத் தடுக்க, சில பள்ளிகள் பள்ளி நேரங்களில் மாணவர்கள் தங்கள் தொலைபேசிகளைப் பயன்படுத்துவதைக் கட்டுப்படுத்தும் கொள்கைகளை அமல்படுத்தியுள்ளன. சில பள்ளி நிர்வாகிகள் குமையினைப் பயன்படுத்தியுள்ளனர், ஆனால் இந்த நடைமுறை சில அதிகார வரம்புகளில் சட்டவிரோதமானதாகக் கருதப்படுகிறது. கவனச்சிதறல்களைக் குறைக்கவும், தேவையற்ற பயன்பாட்டைத் தடுக்கவும் தொலைபேசி பயன்பாட்டைக் கண்காணிக்கவும் கட்டுப்படுத்தவும் மென்பொருள் பயன்படுத்தப்படலாம். இருப்பினும், இந்த ஒழுங்குமுறை முறைகள் தனியுரிமை மீறல் மற்றும் அதிகார வரம்பு மீறல் பற்றிய கேள்விகளை எழுப்புகின்றன.
# நெகுபெயி

**நெகுபெயி** என்பவர் சகதாயி கானரசின் கானாவார். இவரது தந்தை பெயர் சர்பன்.  

1271ஆம் ஆண்டு சகதாயி கானரசின் கானாக நெகுபெயியைக் கய்டு நியமனம் செய்தார். எனினும், அரியணைக்கு வந்த ஒரு ஆண்டுக்குப் பிறகு தன்னுடைய எஜமானருக்கு எதிராக நெகுபெயி கிளர்ச்சி செய்தார். அல்கு மற்றும் பரக்கின் மகன்களால் நடத்தப்பட்ட கிளர்ச்சிகளுடன் இணைந்து இவர் இவ்வாறு நடத்தியிருக்கலாம் எனக் கருதப்படுகிறது. இதற்குப் பதிலாக நெகுபெயிக்கு எதிராகக் கய்டு ஒரு இராணுவத்தை அனுப்பினார். இதன் காரணமாக, நெகுபெயி கிழக்கு நோக்கித் தப்பி ஓடும் நிலைக்குக் கட்டாயப்படுத்தப்பட்டார். சீக்கிரமே கொல்லப்பட்டார். இறுதியாக, சகதாயி கானரசின் கானாகப் புகா தெமூர் ஆட்சிக்கு வந்தார்.
# புகா தெமூர்

**புகா தெமூர்** என்பவர் சகதாயி கானரசின் கான் ஆவார். இவரது தந்தை பெயர் கதக்சி.  

1272ஆம் ஆண்டு வாக்கில் புகா தெமூர் கய்டுவுக்கு எதிராகக் கிளர்ச்சி செய்த நெகுபெயியைக் கொன்றார். புகா தெமூரை சகதாயி கானரசின் கானாகக் கய்டு நியமனம் செய்தார். இதற்கு அவர் நெகுபெயியைக் கொன்றதும் காரணமாக இருக்கலாம் எனக் கருதப்படுகிறது. ஆனால் சீக்கிரமே இவருக்கு உடல் நலக்குறைவு ஏற்பட்டது. எஞ்சிய ஆட்சியை, முழுவதும், தன்னுடைய அதிகாரத்தை நிலைநாட்டுவதில் தோல்வி அடைந்ததிலேயே இவர் கழித்தார். அல்கு மற்றும் பரக்கின் மகன்கள், ஈல்கானரசின் படைகள் ஆகியவற்றின் திடீர்த் தாக்குதல்களுக்கு எதிராக இவர் தன்னை காத்துக் கொள்ள இயலாதவராக விளங்கினார். 1282ஆம் ஆண்டு இவருக்குப் பதிலாகத் துவா ஆட்சிக்கு வந்தார்.
# துவா (மன்னன்)

**துவா** என்பவர் சகதாயி கானரசின் கான் ஆவார். இவர் பரக்கின் இரண்டாவது மகன் ஆவார். சகதாயி கானரசை நீண்ட காலம் ஆட்சி செய்த மன்னன் இவர் தான். தன் இறப்பிற்கு முன்னர், யுவான் அரசமரபின் பெயரளவிலான உயர்ந்த நிலையை ஏற்றுக்கொண்டார். இவரது ஆட்சியின் கீழ் சகதாயி கானரசானது அதன் உச்சநிலையை அடைந்தது.  

1304க்குப் பிறகு இவர் இந்தியா மீதான ஒரு கூட்டு மங்கோலியத் தாக்குதலை முன்மொழிந்தார். எனினும் அந்தப் படையெடுப்பு நிகழவில்லை.
# தலிகு

**தலிகு** என்பவர் சகதாயி கானரசின் கான் ஆவார். இவரது தந்தை பெயர் கதக்சி. இவரது தாயார் கெர்மானைச் சேர்ந்த ஒரு இளவரசி ஆவார். இவர் புரியின் பேரன் ஆவார்.  

கோன்சக்கின் இறப்பிற்குப் பிறகு, தலிகு அதிகாரத்தைக் கைப்பற்றினார். கான் ஆனார். ஒரு முசுலிமான இவர் தன்னுடைய குடிமக்களை இசுலாம் மதத்திற்கு மாற்ற முயற்சி செய்தார். எனினும் அவரது இந்த முயற்சி மக்களிடையே வரவேற்பைப் பெறவில்லை. இது மற்றும் இவர் துவாவின் வழித்தோன்றல் கிடையாது ஆகிய காரணங்களால் மக்களிடையே இவரது ஆட்சி மீது வெறுப்பு ஏற்பட்டது. இது கிளர்ச்சிக்கு இட்டுச் சென்றது. இவரது எதிரிகள் துவாவின் மகனான கேபக்கை கானாகத் தேர்ந்தெடுத்தனர். 1309ஆம் ஆண்டு தலிகுவை யுத்தத்தில் தோற்கடித்தனர். இவரது ஆதரவாளர்கள் கேபக்கின் படைகளுடன் இணைந்தனர். அதே ஆண்டு கய்டுவின் மகன்களையும் தோற்கடிப்பதில் இவர்கள் முக்கியக் காரணமாக விளங்கினர்.
# சீரியம்(IV) பெர்குளோரேட்டு


**சீரியம்(IV) பெர்குளோரேட்டு** (*Cerium(IV) perchlorate*) என்பது Ce(ClO<sub>4</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியமும் பெர்குளோரிக் அமிலமும் சேர்ந்து வினைபுரிந்து சீரியம் பெர்குளோரேட்டு உருவாகிறது.  
## பயன்கள்
கரிம வேதியியலில் ஒரு வினையூக்கியாக சீரியம் பெர்குளோரேட்டு பயன்படுத்தப்படுகிறது. இசுட்ரோன்சியம் உறுதிபடுத்தல் சோதனையிலும் பருமனறி பகுப்பாய்விலும் இது பயன்படுகிறது. 8 மோல் பெர்குளோரிக் அமிலத்தில் Ce<sup>4+</sup>/Ce<sup>3+</sup> நிலைகளில் மிகு உயர் ஒடுக்கத்திறல் மதிப்பான +1.87 வோல்ட்டு மதிப்பைப் பெற்றுள்ளது.
# பொதுவான இனங்கள்


**பொதுவான இனங்கள்** மற்றும் **அசாதாரண இனங்கள்** என்பது ஒரு இனத்தின் எண்ணிக்கையினை விவரிக்க சூழலியலில் பயன்படுத்தப்படும் பெயர்களாகும். பொதுத்தன்மை என்பது மிகுதியுடன் நெருங்கிய தொடர்புடையது. மிகுதி என்பது கட்டுப்படுத்தப்பட்ட மாதிரிகளில் ஒரு இனத்தின் அதிர்வெண் மிகுதியினைக் குறிக்கின்றது. மாறாக, சுற்றுச்சூழலில் இவற்றின் ஒட்டுமொத்த இருப்பின் அடிப்படையில் இனங்கள் பொதுவானவை அல்லது அசாதாரணமானவை என வரையறுக்கப்படுகின்றன. ஒரு இனம் பொதுவானதாக இல்லாமல் உள்ளூரில் ஏராளமாக இருக்கலாம்.  

இருப்பினும், "பொதுவானது" மற்றும் "அசாதாரணமானது" சில சமயங்களில் மிகுதியின் அளவை விவரிக்கப் பயன்படுகிறது. ஒரு பொதுவான இனம் ஏராளமான இனங்களைக் காட்டிலும் குறைவாகவே உள்ளது. அதே சமயம் ஒரு அரிய இனத்தை விட ஒரு அசாதாரண இனம் அதிகமாக உள்ளது.  

பொதுவான இனங்கள் பெரும்பாலும் அழிந்துபோகும் அபாயம் குறைவாக இருப்பதாகக் கருதப்படுகின்றன. ஏனெனில் இவை அதிக எண்ணிக்கையில் உள்ளன. எனவே இவற்றின் பாதுகாப்பு நிலை பெரும்பாலும் கவனிக்கப்படுவதில்லை. இது பரந்த அளவில் தர்க்கரீதியாக இருந்தாலும், பயணிப் புறா மற்றும் ராக்கி மலை வெட்டுக்கிளி போன்ற பொதுவான உயிரினங்கள் அழிந்துபோவதற்கு முன் முறையே பில்லியன்கள் மற்றும் டிரில்லியன்கள் எண்ணிக்கையிலிருந்தன. மேலும், ஒரு பொதுவான இனத்தில் சிறிய விகிதாச்சார சரிவு, அதிக எண்ணிக்கையிலான தனிநபர்களை இழப்பதில் விளைகிறது. மேலும் இந்த எண்ணிக்கையினைப் பிரதிநிதித்துவப்படுத்திய சுற்றுச்சூழல் அமைப்பு செயல்பாட்டிற்கான பங்களிப்பு அமைகிறது. பொதுவான இனங்கள் சுற்றுச்சூழலை வடிவமைத்து, சுற்றுச்சூழலின் செயல்பாட்டிற்கு விகிதாச்சாரத்தில் பங்களிக்கின்றன. மேலும் விரைவான மக்கள்தொகை சரிவைக் காட்ட முடியும் என்பதால், உயிரினங்கள் அழிவு மற்றும் மக்கள்தொகை குறைப்பு ஆகியவற்றுக்கு இடையேயான வர்த்தக பரிமாற்றத்தைப் பாதுகாப்பு இன்னும் உன்னிப்பாகக் கவனிக்க வேண்டும் என்று சமீபத்திய ஆய்வறிக்கை குறிப்பிடுகிறது.  

## மேலும் பார்க்கவும்

- அரிதான இனம்
- மிகுதி (சூழலியல்)
# இரணிக்குளம் சிறீ மகாதேவர் கோயில்



**இரணிக்குளம் சிறீ மகாதேவர் கோயில்** (*Iranikulam Sree Mahadeva Temple*) தென்னிந்தியாவின் கேரளாவின் திரிச்சூர் மாவட்டத்தில் உள்ள ஒரு சிறிய நகரமான மாளாவில் அமைந்துள்ளது.  

இக்கோயிலில் "தெக்கேடத்தப்பன்", "வடக்கேடத்தப்பன்" என இரண்டு முக்கிய தெய்வங்கள் உள்ளன. இரண்டு தெய்வங்களும் சிவபெருமான் ஆவார். கோவிலில் காணப்பட்ட உடைந்த சிலை காற்றப்பட்டு புதிய சிலை உருவாக்கப்பட்டது. தெற்கு சன்னதி பொதுவாக சிவபெருமானின் இரு நிலை கருவறை சன்னதியாக கருதப்படுகிறது. வடக்கு சன்னதியின் பிரதான தெய்வங்கள் சிவன், பார்வதி மற்றும் சுப்பிரமணியன் ஆகியோர் ஒரே பலிபீடத்தில் கிழக்கு நோக்கிய கருவறையில் வசிக்கின்றனர். கேரளாவில் உள்ள 108 சிவன் கோவில்களில் ஒன்றான இக்கோயில் பரசுராம முனிவரால் சிவபெருமானுக்கு அர்ப்பணிக்கப்பட்டதாக நம்பப்படுகிறது. இக்கோயில் பண்டைய இரணிகுளம் கிராமத்தின் மையத்தில் அமைந்துள்ளது. கோயிலில் மகா சிவராத்திரி விழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.  

## பழமையான கிராமம்
பழமையான கிராமமான இரணிகுளம் கிராமம் கேரளாவில் உள்ள 64 பிராமணக் கிராமங்களில் ஒன்றாகும். இரணிகுளம் அதன் பண்பாடுக்கு பெயர் பெற்றது. சேரர்களின் ஆட்சி பலவீனமடைந்தபோது, கோவில் நிர்வாகமும் பலவீனமடைந்தது. ஆனால் அவர்களுக்கிடையே சண்டைகள் ஏற்பட்டபோது, ஆட்சியில் இல்லாதவர்கள் இரு குழுக்களாக மாறி, தனி சன்னதியில் சிவபெருமானை மற்றொரு தெய்வமாக்கினர்.  

பாரம்பரிய பிராமணர்களின் வசிப்பிடமான 'வட புஷ்பகம்' என்று அழைக்கப்படும் 'செம்பரி மடத்தில்' இருந்து பழைய மரப்பெட்டியில் 500 ஆண்டுகள் பழமையான கலைத் தொகுப்பு சமீபத்தில் கண்டுபிடிக்கப்பட்டது. அவர்கள் பார்வதியின் பக்தர்களாகக் கருதப்படுகிறார்கள். இந்த கையெழுத்துப் பிரதி மலையாள சகாப்தம் 639 மிதுன மாதத்தில் கணக்கிடப்பட்டது (அதாவது, கிபி 1464).  

## இதனையும் பார்க்கவும்
- 108 சிவ ஆலயங்கள்
- கேரளாவில் உள்ள இந்து கோவில்களின் பட்டியல்
- இரணிகுளம் கோவில் இணையத்தளம்

## கோவில் புகைப்படங்கள்